Document ID: 31989R3514

*****
ΚΑΝΟΝΙΣΜΟΣ (ΕΟΚ) αριθ. 3514/89 ΤΟΥ ΣΥΜΒΟΥΛΙΟΥ
της 20ής Νοεμβρίου 1989
περί καθορισμού των τιμών βάσεως και αγοράς ορισμένων οπωροκηπευτικών που εφαρμόζονται στην Ισπανία από την 1η Ιανουαρίου 1990 μέχρι τη λήξη της περιόδου εμπορίας 1989/90
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 1,
την πρόταση της Επιτροπής,
Εκτιμώντας ότι ο κανονισμός (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1119/89 (2), καθορίζει, ιδίως στο άρθρο 16, τους γενικούς κανόνες σχετικά με τον καθορισμό των τιμών βάσεως και αγοράς για τα οπωροκηπευτικά· ότι οι διατάξεις αυτές εφαρμόζονται στην Ισπανία από την έναρξη της δεύτερης φάσης της προσχώρησης, με την επιφύλαξη των κανόνων προσέγγισης των τιμών, κατ' εφαρμογή των άρθρων 147 και επομένων της πράξης προσχώρησης· ότι θα πρέπει, σε εφαρμογή του άρθρου 148 της πράξης προσχώρησης, να καθοριστούν οι τιμές που εφαρμόζονται σε αυτό το κράτος μέλος από την 1η Ιανουαρίου 1990 μέχρι το τέλος της περιόδου εμπορίας 1989/90, στο επίπεδο των τιμών που καθορίζονται κατά τη λήξη της πρώτης φάσης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές βάσης και αγοράς των οπωροκηπευτικών που εφαρμόζονται στην Ισπανία από την 1η Ιανουαρίου 1990 μέχρι τη λήξη της περιόδου εμπορίας 1989/90, καθώς και οι περίοδοι κατά τη διάρκεια των οποίων οι τιμές αυτές εφαρμόζονται και οι ποιοτικοί τύποι στους οποίους αναφέρονται, καθορίζονται όπως αναφέρεται στο παράρτημα.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Νοεμβρίου 1989.

Labels: 18
17